kardosdrur/scandi-wiki huggingface dataset:
Bladstilk

Inden for botanikken er bladstilken ("petiolen") den stængel, som holder bladet fast på skuddet. Bladstilken er dermed mellemleddet mellem stænglen og bladet, og den har oftest samme indre opbygning som stænglen. Udvækster på siden af bladstilken kaldes akselblade. Blade, som mangler en stilk, kaldes siddende, mens de, som blot har en ganske kort stilk, kaldes halvsiddende. Endelig er der bladene hos græsserne, som har en struktur, der kaldes skedehinden (ligula).

Botanik
Lydford Gorge

Lydford Gorge er en slugt nær landsbyen Lydford, som ligger i grevskabet Devon i Storbritannien. Der er ca. 2,4 km lang og gennemløbes af floden Lyd. Slugten er med sine ca. 30 m dybde den dybeste i det sydvestlige England. Området tilhører National Trust, sådan at offentligheden har adgang til at besøge bunden af slugten ad en ca. 5 km lang sti, som ofte er meget glat.

Forløb 

Når man ser ned langs strømmen, begynder slugten ved Tucker's Pool, en vandfyldt dam tæt ved Lydford Castle. Floden løber i begyndelsen næsten uden fald, indtil den når Devil's Cauldron (Djævelens kedel), en række vandfald og strømsteder, hvor vandet falder nogle meter ned. 

Ca. halvvejs gennem den blot få meter brede slugt ligger Tunnel Falls, og tæt ved afslutningen af den farbare sti møder man White-Lady-vandfaldet, hvor floden Burn falder 30 m ned i Lyd.

Særlige forhold 
Da stien sine steder er meget smal, er de besøgende nødt til at bruge den "ensrettet". Hvis man begynder ved den nederste indgang, fører stien forbi "White Lady" i niveau med floden, mens tilbageturen foregår oppe langs kanten af slugten.

Se også 
 National Trusts ejendomme i England

Eksterne henvisninger 
 National Trust: Lydford Gorge 
 Landsbyen Lydford: The Dartmoor Village of National Historical Importance  
 BBC: Get your toes wet at Lydford Gorge 

Devon
Dale
Roger Hanin

Roger Hanin (født 20. oktober 1925 i Alger, død 11. februar 2015 i Paris) var en fransk skuespiller, instruktør og forfatter. I Danmark er han nok mest kendt for rollen som Navarro i tv-serien af samme navn.

Filmografi
Udvalgte film og tv-serier:

Eksterne henvisninger

 

Skuespillere fra Frankrig
Bolivias nationalparker

Bolivias nationalparker består af en række naturområder, der af Bolivia er undergivet en række restriktioner med hensyn til udnyttelse af områdernes naturressourcer. Bolivia har pr. 2010 udlagt 22 nationalparker og 60 naturbeskyttelsesområder i landet. 

Bolivia har udlagt ca.15% af landets areal til nationalparker og naturbeskyttelsesområder. Områderne fordeler sig på nationalparker (parques nacionales), nationale reservater (reservas nacionales) og naturområder (areas naturales de manejo integrado) og omfatter en lang række forskellige terræner og økosystemer i Bolivia, fra de tropiske regnskove i Amazonas' lavland til iskolde bjergtoppe, vulkaner og ørkener i Andesbjergenes højland.

Nationalparkerne administreres af den centrale myndighed Servicio Nacional de Áreas Protegidas (SERNAP) i samarbejde med lokale myndigheder.

Liste over nationalparker i Bolivia

Noter

Eksterne links 

National Parks of Bolivia
Ring-A-Ling

"Ring-A-Ling" er en sang med den danske sangerinde Tiggy skrevet af Christian Møller Nielsen, Heidi Lykke Larsen og Henrik Carlsen. Den blev produceret af producerteamet Hartmann & Langhof og opnåede en førsteplads på den danske singlehitliste i 1997 og blev der i otte uger. Den solgte platin hurtigere end nogen anden dansk single.

Sangen blev i 1998 oversat til kinesisk og udgivet af den taiwanesiske sangerinde Yuki Hsu.

Hitlister

Referencer

Eksterne henvisninger 

Singler fra 1997
Nummer-et hits i Danmark
Pibeler

Pibeler er fint ler der er fri for urenheder. Ved brænding bliver det hvidt, og bruges til kridtpiber, især brugt i 1600- og 1700-tallet, og til begitning.

Noter 

Materialer
Keramik
Ler
Begitning

Begitning er farvet flydende fint ler, pibeler, som man påfører et stykke keramik for at give den en dekorativ overflade.

Note 

Keramik
Fläskkvartetten

Fläskkvartetten er en svensk musikgruppe, som anvender elektrificerede strygeinstrumenter og slagtøj. Gruppen består af Jonas Lindgren (violin), Örjan Högberg (viola), Mattias Helldén, Sebastian Öberg (cello)og Christian Olsson. Gruppen har leveret musik til flere svenske tv-serier, herunder kriminalserien om Kurt Wallander, blandt andet med nummeret Quiet Night, med tekst og vokal af 
Anna Ternheim.

Diskografi 
2010 - Fleshquartet - Wallander - The Music

Musikgrupper fra Sverige
Heuerßen

Heuerßen er en by og kommune i det nordvestlige Tyskland med  indbyggere (), beliggende i den sydlige del af Samtgemeinde Lindhorst under Landkreis Schaumburg. Denne landkreis ligger i delstaten Niedersachsen.

Geografi 
Kommunen (med landsbyerne Heuerßen og Kobbensen) er beliggende ved nordvestenden af Bückeberg, ved den tidligere grænse mellem de forhenværende landkreise Schaumburg-Lippe og Grafschaft Schaumburg. Den gennemgående vej i kommunen er B65, der løber mellem Stadthagen og Bad Nenndorf.

Nabokommuner 
Heuerßen grænser (med uret fra nord) op til kommunerne Lindhorst og Beckedorf, til byen Stadthagen samt til kommunen Lüdersfeld.

Inddeling 
Ud over landsbyerne Heuerßen og Kobbensen, hører også bebyggelsen Lohhof samt dele af Eichenbruch til kommunens område.

Eksterne kilder/henvisninger 

 Kommunens websted 
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Searching for Sugar Man

Searching for Sugar Man er en svensk-britisk dokumentarfilm fra 2012, instrueret af Malik Bendjelloul. Filmen handler om den amerikanske musiker Sixto Rodriguez.

Ved Oscaruddelingen i 2013 blev filmen tildelt en Oscar for bedste dokumentarfilm.

Handling 
Filmen handler om Sixto Diaz Rodriguez, der havde en kort musikkarriere i USA i slutningen af 1960'erne, hvorefter man glemte alt om Rodriguez og der opstod rygter om at han havde begået selvmord på scenen efter en mislykket koncert i begyndelsen af 1970'erne. I Sydafrika levede hans musik og han blev en superstjerne og en vigtig stemme for den hvide apartheids modstand. Første halvdel af filmen handler om to sydafrikanske fans og deres søgen efter sandheden om Rodriguez.

Udmærkelser 
Searching for Sugar Man har vundet 41 priser blandt andet:
 Oscar for bedste dokumentar i 2013
 BAFTA for bedste dokumentarfilm på British Academy's Film Award
 DGA Award for bedste dokumentarfilm på The Directors Guild of America Awards
 WGA Award for bedste dokumentarfilm på The Writers Guild of America Awards
 PGA Award for bedste dokumentarfilm på The Producers Guild of America Awards
 ACE Eddie Award for bedste dokumentarfilm på The American Cinema Editors Awards

Referencer

Eksterne henvisninger 
 
 

Dokumentarfilm fra Sverige
Oscar for bedste dokumentar
Britiske film fra 2012
Kultur i Sydafrika
Svenske film fra 2012
Dokumentarfilm fra Storbritannien
Mænd og høns

Mænd og høns er en dansk komediefilm fra 2015, med bl.a. Mads Mikkelsen, David Dencik, Nicolas Bro, Ole Thestrup, Nikolaj Lie Kaas og Søren Malling og Bodil Jørgensen. Anders Thomas Jensen er manuskriptforfatter og instruktør. Det er det fjerde samarbejde mellem Mikkelsen og Thomas Jensen (efter Blinkende lygter, De grønne slagtere og Adams æbler).

Filmen handler om de to brødre Elias (Mads Mikkelsen) og Gabriel (David Dencik). Da de finder ud af, at de er adopterede beslutter de sig for at opsøge deres biologiske far og tre ukendte brødre. Thomas Jensen har udtalt at filmen både har et darwinistisk og bibelsk tema: "Uden at lave en konklusion ligger temaerne op ad hinanden, spiller ind i hinanden og i vores hovedperson David Denciks – jeg kan ikke lide ordet, for det bliver så prætentiøst – ’eksistentialistiske rejse’".

Mænd og høns blev den næstmest sete danske biograffilm i 2015 med 357.850 solgte billetter. Filmen solgte 91.326 billetter i åbningsweekenden, hvilket overgår Anders Thomas Jensens tidligere film som instruktør.

Indspilning 
Optagelserne startede cirka i midten af maj, og afsluttede engang i juli 2014.

Eksterne henvisninger

Noter 

Danske film fra 2015
Komediefilm fra Danmark
Dansksprogede film
Film instrueret af Anders Thomas Jensen
Film fra Danmark (administrationskategori)
Adalbert Bezzenberger

Adalbert Bezzenberger (født 14. april 1851 i Kassel, død 31. oktober 1922 i Königsberg) var en tysk sprogforsker.

Han studerede i Göttingen og München, virkede fra
1874 som privatdocent i Göttingen og blev 1879
professor i sanskrit og sammenlignende sprogvidenskab
ved Universitet i Königsberg. Hans hovedværker
vedrører litauisk og lettisk: Beiträge
zur Geschichte der litauischen Sprache (1877),
Litauische Forschungen (1882), Lettische
Dialektstudien (1885) og flere andre. Desuden
skrev mange mindre afhandlinger, særlig i det af
ham redigerede tidsskrift Beiträge zur Kunde
der indogermanischen Sprachen (30 Bind,
1877—1906), slået sammen med Zeitschrift für
vergleichende Sprachforschung, i hvis
redaktion han derefter indtrådte. Af andre
værker, ved hvilke han har været en fremtrædende
medarbejder, må nævnes A. Ficks
Vergleichendes Wörterbuch der indogermanischen
Sprachen (3. oplag 1874—76, 4. oplag I—III 1890—1909).

Kilder 

 

Filologer fra Tyskland
Tyskere i 1800-tallet
Tyskere i 1900-tallet
Personer fra Kassel
Kristian Porsgaard Rosasco

Kristian Porsgaard Rosasco (født 13. februar 1981 i Aarhus) er journalist og studievært på Aftenshowet på DR1. Kristian Porsgaard Rosasco har også optrådt som nyhedsvært på TV Avisen (2012) og DR's nyhedskanal DR Update (2010-2012), samt været radiovært på P3 Nyheder.

Kristian Porsgaard Rosasco er uddannet journalist fra Journalisthøjskolen i Aarhus i 2009.

Eksterne henvisninger 
 

Journalister fra Danmark
Tveskægget ærenpris

Tveskægget ærenpris (Veronica chamaedrys) er en flerårig, 10-30 centimeter høj plante i vejbred-familien. Stænglen er opstigende eller opret med korsvis modsatte blade, der er æg- eller hjerteformede, groft savtakkede og næsten siddende. Ud for mellemrummene af hvert bladpar findes på stænglen to iøjnefaldende rækker af hvide hår. Stænglen kan derfor kaldes "tveskægget". Blomsterne sidder i sidestillede, modsat stående, langstilkede klaser. Der er oftest 1-2 par klaser for hvert skud. Blomsterne er dybblå med hvide striber og er 8-12 millimeter i tværmål. Tveskægget ærenpris er udbredt i Europa, Vest- og Nordasien samt indslæbt til Nordamerika.

I Danmark er arten almindelig i skove, på overdrev, vejkanter og dyrket jord. Den blomstrer i maj og juni.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Ærenpris
Bjergærenpris

Bjergærenpris (Veronica montana), ofte skrevet bjerg-ærenpris, er en flerårig, 10-30 centimeter høj plante i vejbred-familien. Den ligner tveskægget ærenpris, men bladene er tydeligt stilkede og stænglen er alsidigt håret. Desuden er blomsterne blegblå til lyst rosa.

I Danmark er arten temmelig almindelig i løvskove på muldbund, ofte på fugtige steder. Den blomstrer i maj til juli.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Ærenpris
Kristian Dahl Hertz

Kristian Dahl Hertz (2. september 1950, København) er en dansk bygningsingeniør og professor i beton ved Institut for Byggeri og Anlæg på Danmarks Tekniske Universitet (DTU) siden 2008. Han har særligt forsket i betons brandsikkerhed og super-lette betonkonstruktioner.

Hertz blev matematisk student fra Frederiksberg Gymnasium i 1971, og uddannede sig herefter til civilingeniør i byggeri på det daværende Danmarks Tekniske Højskole (nuværende DTU), hvilket han færdiggjorde i 1976. Han tog derefter en Ph.d., som han færdiggjorde i 1980 under navnet Fire Properties of Concrete Constructions. Han har udgivet flere videnskabelige artikler og udtaget patenter vedrørende betonmaterialer. Fra 1980-1986 arbejdede han på Institut for Byggeri og Anlæg og som rådgivende ingeniør for et privat firma. I 1987 blev han lektor på instituttet, og fra 1993 afdelingsleder for Bygningsdesign. Tre år senere blev han leder af Byggeri og Energi på DTU. 

I 2008 blev han udnævnt som professor på Institut for Byggeri og Anlæg. To år senere var han med til at etablere Abeo A/S, der markedsfører super-lette betonkonstruktioner og armering, sammen med bl.a. DTU og sin søn fra Copenhagen Business School. Disse er bl.a. brugt til byggeri på DTU Lyngby Campus og Gammel Hellerup Gymnasium. Virksomheden blev kåret til Europas bedste spin-out virksomhed i 2013. I marts 2015 modtog han Betonprisen for sit arbejde med og forskning i udvikling af super-lette betonelementer og flere patenter i forbindelse hermed. Prisen uddeles hvert år af Dansk Betonforening, og der medfølger 50.000 kr.

Referencer 

Professorer fra Danmarks Tekniske Universitet
Ingeniører fra Danmark
Alumni fra Danmarks Tekniske Universitet
Vandærenpris

Vandærenpris (Veronica catenata), ofte skrevet vand-ærenpris, er en flerårig, 30-60 centimeter høj plante i vejbred-familien. Den ligner lancetbladet ærenpris, men kronen er blegrød og frugtstilken er udstående og danner en vinkel på mindst 60° i forhold til blomsteraksen.

I Danmark er arten almindelig eller findes hist og her i vand og ved vandløb, damme og søer. Den blomstrer i maj til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Ærenpris
Ivar Rosenberg (lydtekniker)

Ivar Rosenberg (født 1. december 1926 på Frederiksberg, død 5. september 1993) var en dansk tonemester/lydtekniker.

Kai Vilhelm Ivar Herman Rosenberg var søn af kapelmester Kai Rosenberg og hustru Karen Bodil Kristiane Thisted, født Viberg. Rosenberg etablerede pladestudiet Rosenberg-studiet i 1971.

Eksterne henvisninger 
 Profil af Ivar Rosenberg
 

Filmfolk fra Danmark
Personer fra Frederiksberg
Bedsted Mark

Bedsted Mark er en mindre bebyggelse 2 kilometer sydvest for Bedsted. Bebyggelsen består af to kvægejendomme, tre husmandssteder samt en transformatorstation. 

Siden 1995 har Dorte og Albert Friis drevet økologisk landbrug på Bedsted Mark.

Noter 

Lokaliteter i Tønder Kommune
Lancetbladet ærenpris

Lancetbladet ærenpris (Veronica anagallis-aquatica) er en flerårig, 30-60 centimeter høj plante i vejbred-familien. Den er ofte glat med lancetformede og savtakkede blade, der er op til 10 centimeter lange. Bladene er over 1 cm brede og mindst 3 gange så lange som brede. Blomsterne er blegblå og sidder i sidestillede, modsat stående klaser, der oftest har over 25 blomster. Frugtstilken er opret med en vinkel på cirka 45° i forhold til blomsteraksen.

I Danmark er arten almindelig eller findes hist og her i vand, langs vandløb og i væld. Den blomstrer i maj til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Ærenpris
Smalbladet ærenpris

Smalbladet ærenpris (Veronica scutellata) er en flerårig, 30-60 centimeter høj plante i vejbred-familien. Den er oftest glat med linje- til lancetformede, helrandede eller fjernt takkede blade. Bladene er mindre end 1 cm brede og mindst 3 gange så lange som brede. Blomsterne er hvide med mørkere striber og sidder i sidestillede, spredte klaser, der oftest har færre end 15 blomster. Frugtstilken er udstående og meget længere end støttebladet.

I Danmark er arten almindelig eller findes hist og her ved vandhuller, søer og i hedemoser. Den blomstrer i maj til juli.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Ærenpris
Ivar Rosenberg

Ivar Rosenberg kan henvise til flere personer:

 Ivar Rosenberg (maler) - dansk maler (1891-1924)
 Ivar Rosenberg (lydtekniker) - dansk lydtekniker og producer (1926-1993)
Potosi (flertydig)

Potosi eller Potosí kan henvise til flere artikler:

 Potosí - En by i Bolivia
 Potosí (departement) - Et departement i Bolivia
 Potosi, Missouri - En by i Missouri, USA
Flerfarvet ærenpris

Flerfarvet ærenpris (Veronica agrestis) er en enårig, 5-30 centimeter høj plante i vejbred-familien. Den ligner blank ærenpris, men bladene er oftest lysegrønne. Desuden er bægerfligene ikke overlappende og de er ensartet behårede. Blomsterne er hvidlige, rødlige eller lyseblå.

I Danmark er arten temmelig almindelig på dyrket, ofte sandet jord. Den blomstrer i april og maj.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  

Ærenpris
Blank ærenpris

Blank ærenpris (Veronica polita) er en enårig, 5-30 centimeter høj plante i vejbred-familien. Den har nedliggende til opstigende stængler med enlige blomster. Bladene er groft savtakkede og ofte mørkegrønne. Bægerfligene er som regel bredt overlappende ved basis og kun behårede langs randen og på midtstrengen. Blomsterne er dybblå.

I Danmark findes arten hist og her på Øerne på næringsrig tør bund, nær bebyggelse. Den er sjælden eller manglende i resten af landet. Den blomstrer i april-maj og august-september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Ærenpris
Bash (Glee)

"Bash" er den 15. episode af den femte sæson af den amerikanske musikalske tv-serie Glee, og den 103. episode samlet set. Episoden er skrevet af Ian Brennan og instrueret af Bradley Buecker, det blev sendt på Fox i USA den 8. april 2014. Gæstestjernen Whoopi Goldberg vender tilbage som NYADA dekan Carmen Tibideaux, og episoden indeholder flere sange af Broadway komponist Stephen Sondheim.

Synopsis 
Kurt Hummel (Chris Colfer) bliver angrebet i en hændelse grundet hans homoseksualitet. Rachel Berry (Lea Michele) fortsætter sin rejse mod sin Broadway debut i Funny Girl. Hun, Kurt og Blaine Anderson (Darren Criss) performer på NYADA.

Produktion 
Episoden indeholder flere sange af Broadway komponist og tekstforfatter Stephen Sondheim. En række af disse blev filmet i Walt Disney Concert Hall bygningeb, som bruges til NYADA Round Room koncertsal.

Gæstestjerne Whoopi Goldberg vender tilbage som NYADA dekan Carmen Tibideaux. Tilbagevendende figurer der forekommer i denne episode omfatter håbefulde sanger Mercedes Jones (Amber Riley), Kurt far Burt Hummel (Mike O'Malley) og Funny Girl producent Sidney Greene (Michael Lerner).

Referencer

Eksterne links
 

Episoder af Glee
New New York (Glee)

"New New York" er 14. episode af den femte sæson af den amerikanske tv-serie Glee og 102. overordnet set.

Eksterne henvisninger 
 

Episoder af Glee
Strøm (musik)

Strøm er dansk institution, der har til formål at fremme elektronisk musik i det danske musikmiljø. Institutionen afvikler Strøm Festival, der afvikles om sommeren i København eller Frederiksberg. Herudover gennemføres en række events, ligesom institutionen skal fungere som videnscenter og formidler af viden om musikgenren.

Fra perioden 2017-2020 modtager Strøm tilskud via en rammeaftale med Statens Kunstfond, Københavns Kommune og Frederiksberg Kommune til aktiviteter.

Referencer

Eksterne henvisninger 
 Strøms hjemmeside

Musikfestivaler i Danmark
Musik i København
Vedbendærenpris

Vedbendærenpris (Veronica hederifolia), ofte skrevet vedbend-ærenpris, er en enårig, 10-30 centimeter høj plante i vejbred-familien. Den har nedliggende til opstigende stængler, der ikke er rodslående. Bladene er håndstrengede og 3-5-lappede. De lyslilla blomster er enlige og blomsterstilken er mindre end dobbelt så lang som støttebladet. Underarten kratærenpris (subsp. lucorum) har blade med afrundet midterlap og længere frugtstilke.

I Danmark er vedbendærenpris almindelig på kulturjord, i krat og lysåben skov. Den blomstrer i april til juni.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Ærenpris
Trådærenpris

Trådærenpris (Veronica filiformis), ofte skrevet tråd-ærenpris, er en flerårig plante i vejbred-familien. Den har nedliggende, krybende og rodslående stængler, der er 10-35 centimeter lange. Bladene er nyreformede til næsten kredsrunde med svagt rundtakket rand. De 10-15 millimeter store, blå blomster med mørkere årer er enlige og blomsterstilken er oftest mindst 3 gange så lang som støttebladet.

I Danmark er trådærenpris temmelig almindelig i græsplæner. Den blomstrer i maj og juni.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Ærenpris
Friedrich Bezold

Friedrich Bezold (født 9. februar 1842 i Rothenburg ob der Tauber, død 5. oktober 1908 i München) var en tysk ørelæge.

Kilder 

 

Læger fra Tyskland
Tyskere i 1800-tallet
Carl Bezold

Carl Bezold (født 18. maj 1859 i Donauwörth, død 21. november 1922) var en tysk forfatter, assyriolog og orientalist. 

Bezold studerede østerlandske Sprog i München, Strassburg og Leipzig, hvor han tog Doktorgraden i 1881 med en afhandling om Darius I’s indskrift ved Behistan, studerede derpå i flere år i den assyriske samling i British Museum, hvis direktion i 1888 gav Bezold det hverv at beskrive de tavler med Kileskrift, som ved Layard’s Udgravninger var fundne paa Højen Kujundshik i Ninive, og som nu findes i London. Af tavlerne, hvoraf de fleste kun var til stede i brudstykker, skulde indholdet angives for hver enkelt; Værket, "Catalogue of the Cuneiform Tablets in the Kouyounjik Collection" udkom mellem 1889—99 i 5 Bind (6. Bd ved King 1914). Bezold oversatte også tavlerne fra Tell-el-Amarna. Oversættelsen, der bærer direktøren Dr. Budge’s navn, skyldes Bezold og udkom i 1892. I 1893 udgav Bezold "Oriental Diplomacy", der behandler samme fund. 

I 1894 kaldtes Bezold til Heidelberg, hvor han siden som professor har holdt forelæsninger over det Assyriske og Etiopiske sprog. I 1897 blev Bezold tillige direktør for det orientalske seminar i Heidelberg. I 1886 udgav Bezold en fortrinlig oversigt over oldassyrisk og oldbabylonsk litteratur. Bezold er med professor Hommel grundlægger af »Zeitschrift für Keilschriftforschung« (1884), senere kaldt »Zeitschrift für Assyriologie« (1886—1915). Bezold udgave »Semitische Studien« (1894—1914), 2. udgave af Dillmanns »Grammatik der äthiopischen Sprache« osv. Bezold samlede i årevis materiale til en fuldstændig assyrisk ordbog (Thesaurus). Måske under indtrykket af den ublide modtagelse nogle prøveark fik, opgav han sin kæmpe plan og udarbejdede i stedet sit »Babylonisch-Assyrisches Glossar«, som blev udgavet efter hans død af hans hustru Adele Bezold og Albr. Götze (Heidelberg 1926).

Kilder 
 
 
 

Orientalister fra Tyskland
Assyriologer
Ansatte ved Heidelbergs Universitet
Tyskere i 1800-tallet
Tyskere i 1900-tallet
Pjotr Bessonov

Pjotr Aleksejevitj Bessonov ( ; født 4. juni 1828, død 22. februar 1898) var en russisk folklorist indenfor det det slaviske sprogområde.

Han studerede filologi ved universitet i Moskva og var professor i slaviske sprog ved universitetet i Kharkiv i det nuværende Ukraine.

Referencer

Kilder 
 

Folklorister
Sprogvidenskabsfolk
Videnskabsfolk fra Rusland
Russere i 1800-tallet
Étienne Bézout

Étienne Bézout (født 31. marts 1730 i Nemours, død 27. september 1783 i Fontainebleau) var en fransk matematiker.

I sit værk: Théorie générale des équations algébriques (1779) giver Bézout metoder til af n ligninger med n ubekendte at eliminere de n—1 ubekendte, og ham skyldes den sætning, at endeligningens grad med hensyn til den tilbageblevne ubekendte almindeligt er = produktet af de forelagte ligningers grader. Bézout er forfatter til forskellige lærebøger.

Kilder

Eksterne henvisninger 
 Étienne Bézout af MacTutor 

Matematikere fra Frankrig
Faglitterære forfattere fra Frankrig
Fransksprogede forfattere
Franskmænd i 1700-tallet